钦定古今图书集成/理学汇编/学行典/第133卷 > 周子通书 > 《诚几德》
## 钦定古今图书集成/理学汇编/学行典/第133卷 > 周子通书 > 《诚几德》

性焉安焉之谓圣，

〈注〉“性”者，独得于天；“安”者，本全于己；“圣”者，大而化之之称。此不待学问勉强，而诚无不立，几无不明，德无不备者也。

“复焉执焉”之谓“贤？”

《复》者，反而至之。“执” 者，保而持之。“贤者” ，才德过人之称。此思诚研几以成其德，而有以守之者也。

“发微不可见，充周不可穷”之谓“神。”

“发之微妙而不可见，充之周遍而不可穷” ，则圣人之妙用而不可知者也。